**ΡΗΜΑΤΑ ΟΔΟΝΤΙΚΟΛΗΚΤΑ**

**Ρήματα με χαρακτήρα τ, δ, θ (οδοντικόληκτα), ζ, (συριστικόληκτα) και ν (ρινικόληκτα)**

1. Όλοι οι χρόνοι της ενεργητικής φωνής σχηματίζονται σύμφωνα με το ρήμα **χάνω**.

2. Οι χρόνοι ενεστώτας, παρατατικός και εξακολουθητικός μέλλοντας στην παθητική φωνή σχηματίζονται σύμφωνα με το ρήμα **χάνομαι**.

3. Οι χρόνοι αόριστος, συνοπτικός μέλλοντας, παρακείμενος, υπερσυντέλικος και συντελεσμένος μέλλοντας στην ενεργητική φωνή έχουν χαρακτήρα **στ** (στολίστηκα, πείστηκα, σβήστηκα, πιάστηκα, κτλ.), όπως φαίνεται στους παρακάτω πίνακες.

|  |  |  |  |
| --- | --- | --- | --- |
| Ενεργητική φωνή | | | |
| Αόριστος | | | |
| Οριστική | Υποτακτική  (να, όταν, για να, …) | Προστακτική | Απαρέμφατο |
| στολί**στ**ηκα | στολι**στ**ώ |  | στολι**στ**εί |
| στολί**στ**ηκες | στολι**στ**είς | στολί**σ**ου |
| στολί**στ**ηκε | στολι**στ**εί |  |
| στολι**στ**ήκαμε | στολι**στ**ούμε |  |
| στολι**στ**ήκατε | στολι**στ**είτε | στολι**στ**είτε |
| στολί**στ**ηκαν | στολι**στ**ούν |  |

**Συνοπτικός μέλλοντας:** θα στολι**στ**ώ, θα στολι**στ**είς, θα στολι**στ**εί, θα στολι**στ**ούμε, θα στολι**στ**είτε, θα στολι**στ**ούν.

**Παρακείμενος**: έχω στολι**στ**εί, έχεις στολι**στ**εί, έχει στολι**στ**εί, έχουμε στολι**στ**εί, έχετε στολι**στ**εί, έχουν στολι**στ**εί (**ή** είμαι στολισμένος, είσαι στολισμένος, είναι στολισμένος, είμαστε στολισμένοι, είστε στολισμένοι, είναι στολισμένοι).

**Υπερσυντέλικος**: είχα στολι**στ**εί, είχες στολι**στ**εί, είχε στολι**στ**εί, είχαμε στολι**στ**εί, είχατε στολι**στ**εί, είχαν στολι**στ**εί (**ή** ήμουν στολισμένος, ήσουν στολισμένος, ήταν στολισμένος, ήμαστε στολισμένοι, ήσαστε στολισμένοι, ήταν στολισμένοι).

**Συντελεσμένος μέλλοντας**: θα έχω στολι**στ**εί, θα έχεις στολι**στ**εί, θα έχει στολι**στ**εί, θα έχουμε στολι**στ**εί, θα έχετε στολι**στ**εί, θα έχουν στολι**στ**εί (**ή** θα είμαι στολισμένος, θα είσαι στολισμένος, θα είναι στολισμένος, θα είμαστε στολισμένοι, θα είστε στολισμένοι, θα είναι στολισμένοι).

**Παθητική μετοχή:** στολισμένος, στολισμένη, στολισμένο.

**Παρατηρήσεις:**

1. Τα ρήματα σε **-ίζω:** σχηματίζουν τους τύπους στους στιγμιαίους χρόνους της παθητικής φωνής με **-στ:** δροσίστηκα, στολίστηκα,, αγωνίστηκα, ζαλίστηκα, κτλ.

2. Τα ρήματα σε **-ίζω:** σχηματίζουν την παθητική μετοχή σε **-σμένος:** ανθισμένος, ζαλισμένος, αλατισμένος, θερισμένος, κτλ.

3. Σύμφωνα με τα ρήματα σε **-ίζω:** κλίνονταικαι τα ρήματα σε:

**-άζω:** εξετάζω, σκεπάζω, δοξάζω, ωριμάζω, κτλ.

**-ιάζω:** αγκαλιάζω, λογαριάζω, πλαγιάζω, κτλ.

**-θω:** αλέθω, γνέθω, πλάθω, πείθω, κτλ.

**-νω:** σβήνω, φτάνω, πιάνω, ζώνω, κτλ.

Έτσι κλίνεται και το ρήμα: **λούζω.**

*Καλό διάβασμα !*